b"\n_START_ARTICLE_\nCan Mensa\n_START_SECTION_\nDescripci\xc3\xb3\n_START_PARAGRAPH_\nEs tracta d'un edifici que consta de planta baixa i tres pisos. La fa\xc3\xa7ana principal (\xc3\xbanic sector de l'edifici protegit com a BCIL) est\xc3\xa0 orientada a migjorn. Totes les obertures s\xc3\xb3n allindanades i estan emmarcades per una motllura i unes l\xc3\xadnies horitzontals recorren l'edifici. Les obertures del segon pis donen a un balc\xc3\xb3 corregut i tenen un arc rebaixat a la llinda i les obertures del tercer pis s\xc3\xb3n circulars. La porta d'entrada t\xc3\xa9 un porxo sustentat per unes columnes d\xc3\xb2riques que a la part superior \xc3\xa9s una terrassa. La fa\xc3\xa7ana est\xc3\xa0 rematada per un front\xc3\xb3 de forma corbada.\n_START_SECTION_\nHist\xc3\xb2ria\n_START_PARAGRAPH_\nEn aquesta casa vivia la fam\xc3\xadlia Mensa. Joaquim Mensa i Prats va ser l'impulsor de la ind\xc3\xbastria de la fabricaci\xc3\xb3 de vidre a Cervell\xc3\xb3. Al costat de la casa hi havia la f\xc3\xa0brica que va ser enderrocada l'any 1977._NEWLINE_Actualment la casa s'ha convertit en una resid\xc3\xa8ncia per a la tercera edat que ha conservat el nom Mensa."